b'\n_START_ARTICLE_\nTanah Kubur (drama)\n_START_SECTION_\nTayangan\n_START_PARAGRAPH_\nDrama ini ditayangkan kali pertama oleh Astro Ria dan kemudian ditayang kembali di Astro Prima. Kini, Astro Oasis merupakan saluran yang menyiarkan drama berbentuk keislaman dan keinsafan. Astro mendapat hak penuh menyiarkan drama tersebut disaluran miliknya. Tayangan pertama telefilem ini adalah pada tahun 2004._NEWLINE_Siri drama Tanah Kubur disiarkan di Astro Oasis bermula sejak 13 Mei 2011 dan diterbitkan sebanyak 15 musim 170 episod. Ia dibintangi oleh Nasir Bilal Khan yang memegang watak sebagai Tok Adi, seorang penggali kubur yang berdepan dengan pelbagai kejadian aneh semasa menguruskan jenazah si mati, setiap episod menampilkan beberapa pelakon undangan. Kesinambungan drama ini diikuti oleh dua telefilem berikutnya, Tanah Kubur: Syawal dan Tanah Kubur: Ummah Jahiliah.\n_START_SECTION_\nTerbitan turunan\n_START_PARAGRAPH_\nTok Adi, sebuah siri terbitan turunan (spin-off) Tanah Kubur, telah bersiaran di Astro Oasis bermula 5 Mac 2018 dan berakhir pada 7 Mei 2018, dengan Nasir Bilal Khan kembali menjayakan peranannya sebagai Tok Adi. Drama ini turut dibintangi oleh Usop Wilcha, Izzue Islam, Fouziah Gous dan Shera Aiyob.'